**NÁRODNÁ RADA SLOVENSKEJ REPUBLIKY**

**V. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: PREDS-492/2011

**492a**

**Správa**

**Výboru Národnej rady Slovenskej republiky pre sociálne veci o prerokovaní Petície Jednoty dôchodcov na Slovensku za spravodlivú valorizáciu dôchodkov**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predkladá: Materiál obsahuje:

Výbor NR SR pre sociálne veci Správu výboru

Návrh uznesenia NR SR

Bratislava september 2011

**NÁRODNÁ RADA SLOVENSKEJ REPUBLIKY**

**V. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: PREDS-492/2011

**492**

**Správa**

**Výboru Národnej rady Slovenskej republiky pre sociálne veci o prerokovaní Petície Jednoty dôchodcov na Slovensku za spravodlivú valorizáciu dôchodkov**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Národná rada Slovenskej republiky dňa 6. septembra 2011 schválila zaradenie Petície Jednoty dôchodcov na Slovensku za spravodlivú valorizáciu dôchodkov do programu 22. schôdze Národnej rady Slovenskej republiky so začiatkom 6. septembra 2011.

Predseda Národnej rady Slovenskej republiky rozhodnutím č. 494 zo 6. septembra 2011 pridelil Petíciu Jednoty dôchodcov na Slovensku za spravodlivú valorizáciu dôchodkov (tlač 492) na prerokovanie Výboru Národnej rady Slovenskej republiky pre sociálne veci v termíne do 16. septembra 2011 s tým, že Výbor Národnej rady Slovenskej republiky pre financie a rozpočet petíciu už prerokoval.

Petícia obsahuje 96 952 podpisov občanov Slovenskej republiky na 2488 hárkoch, ktorí vyjadrili svoj postoj k plánovanej valorizácii dôchodkov.

 **Výbor Národnej rady Slovenskej republiky pre sociálne veci** prerokoval petíciu na svojej 16. schôdzi dňa 7. septembra 2011.

Výbor po prerokovaní uznesením č. 85 vzal na vedomie Petíciu Jednoty dôchodcov na Slovensku za spravodlivú valorizáciu dôchodkov.

 Výbor odporúča Národnej rade Slovenskej republiky petíciu vziať na vedomie.

 Týmto uznesením výbor poveril poslanca Branislava Ondruša informovať Národnú radu Slovenskej republiky o výsledku prerokovania petície vo výbore a predložiť návrh na uznesenie Národnej rade Slovenskej republiky, ktoré tvorí prílohu správy.

**Bratislava 7. september 2011**

**Július Brocka v. r.**

**predseda výboru**

**NÁRODNÁ RADA SLOVENSKEJ REPUBLIKY**

**V. volebné obdobie**

Číslo: PREDS-492/2011

**U z n e s e n i e**

**Národnej rady Slovenskej republiky**

**z ... septembra 2011**

**k Petícii Jednoty dôchodcov na Slovensku za spravodlivú valorizáciu dôchodkov** (tlač 492)

 **Národná rada Slovenskej republiky**

 po prerokovaní Petície Jednoty dôchodcov na Slovensku za spravodlivú valorizáciu dôchodkov

1. **berie na vedomie**

 Petíciu Jednoty dôchodcov na Slovensku za spravodlivú valorizáciu dôchodkov (tlač 492);

1. **konštatuje,**

 že poslanci Národnej rady Slovenskej republiky svoje stanovisko k trom požiadavkám uvedeným v petícii vyjadria pri rokovaní o spôsobe valorizácie dôchodkov navrhnutom vo vecne príslušnom návrhu zákona v rámci legislatívneho procesu Národnej rade Slovenskej republiky.